23.5.2022
RO
Jurnalul Oficial al Uniunii Europene
L 144/63
Valorificarea cenușii de vatră sau a zgurii trebuie inclusă în valoarea R2 (rata de reciclare a producției) a produsului/ materialului inițial.
Tratarea lor se încadrează în ErecEoL.
Depozitarea și incinerarea deșeurilor cu valorificare energetică Ori de câte ori un proces, cum ar fi depozitarea deșeurilor cu valorificare energetică sau incinerarea deșeurilor municipale solide cu valorificare energetică, conduce la valorificare energetică, acesta trebuie modelat în cadrul componentei „energie” din ecuația 3 (CFF).
Creditul se calculează pe baza cantității de energie produsă care este utilizată în afara procesului.
Deșeuri municipale solide Anexa II partea C conține valori implicite pentru fiecare țară, care trebuie utilizate pentru a cuantifica procentul care urmează să fie utilizat la depozitarea deșeurilor și procentul care urmează să fie utilizat la incinerarea deșeurilor, cu excepția cazului în care sunt disponibile valori specifice lanțului de aprovizionare.
Compost și digestie anaerobă/tratarea apelor reziduale Compostul, inclusiv digestatul care rezultă din digestia anaerobă, trebuie tratat în cadrul componentei „material” (ecuația 3), ca și în cazul reciclării unde A = 0,5.
Componenta energetică a digestiei anaerobe trebuie tratată ca un proces normal de valorificare energetică în cadrul componentei „energie ” din Ecuația 3 (CFF).
Deșeuri utilizate drept combustibil În cazul în care deșeurile sunt utilizate drept combustibil (de exemplu, deșeuri de mase plastice utilizate drept combustibil în cuptoarele de ciment), acestea trebuie tratate ca un proces de valorificare energetică în cadrul componentei „energie” din Ecuația 3 (CFF).
Modelarea produselor complexe Atunci când se iau în considerare produse complexe (de exemplu, plăci de circuite imprimate) cu gestionare complexă la scoaterea din uz, seturile de date implicite pentru procesele de tratare la scoaterea din uz pot deja să implementeze CFF.
Valorile implicite ale parametrilor trebuie să facă referire la cele prevăzute în anexa II partea C și să fie disponibile ca informații privind metadatele în setul de date.
Lista de materiale (BOM) ar trebui considerată punct de plecare pentru calcule în cazul în care nu sunt disponibile date implicite.
Reutilizare și recondiționare În cazul în care reutilizarea/recondiționarea unui produs are ca rezultat un produs cu specificații diferite ale produsului (asigurând o altă funcție), aceasta va fi considerată parte din CFF, ca formă de reciclare.
Piesele vechi care au fost modificate în timpul recondiționării trebuie modelate cu ajutorul CFF.
În acest caz, activitățile de reutilizare/recondiționare intră sub incidența parametrului ErecEoL, în timp ce funcția alternativă asigurată (sau producția anulată de piese sau componente) intră sub incidența parametrului E*v.
4.4.9.
Durata prelungită de viață a produselor Prelungirea duratei de viață a unui produs ca urmare a reutilizării sau a recondiționării poate avea drept rezultat următoarele: 1. un produs cu specificațiile inițiale ale produsului (care asigură aceeași funcție) În această situație, durata de viață a produsului este extinsă la un produs cu specificațiile inițiale ale produsului (care asigură aceeași funcție) și trebuie inclusă în unitatea funcțională și în fluxul de referință.
Utilizatorul metodei PEF trebuie să descrie modul în care este inclusă reutilizarea sau recondiționarea în calculul fluxului de referință și al modelului ciclului complet de viață, luând în considerare aspectul „cât timp” al unității funcționale.
2. un produs cu specificații diferite ale produsului (care asigură o altă funcție) Acesta va fi considerat parte din CFF, ca formă de reciclare (a se vedea secțiunea 4.4.8.13.
Cum se aplică formula la produsele intermediare (studii „cradle-to-gate”)).
De asemenea, piesele vechi care au fost modificate în timpul recondiționării trebuie modelate cu ajutorul CFF.